Dayen i d-yeskanen udem amaynut, di tsekla (ama deg usentel ama di talɣa, ama di twuri n yiḍrisenAferdis atrar d aferdis ur twulfen ara medden di tsekla-nsen. Di tsekla tamaziɣt s umata, teqqen tetrarit ɣer sin lesnaf n yiferdisen . Aferdis amenzu yerza ttawilat n taywalt taseklant ; d aferdis yettilin berra n uḍris aseklan : s tira d timawit tatiknulujit, yuɣal umesnulfuy amaziɣ d amaru, ma d anermas n tsekla d imeɣri , yettusemma yekka udlis gar-asen. Tin yernan ɣer-s , ma yella d timawit ur yettuḥettem ara ɣef umesnulfu ad yemlil netta d yinermasen-is, acku yekka wallal n tiknulujit garasen (taseftit, aḍebsi, iwnes ussid, internet). Abeddel agi di taywalt taseklant yegla-d s ubeddel di tmuɣliwin n tmetti, ɣef waya i tbeddel twuri n tsekla. Ma d aferdis wis sin yerza aḍris s timmad-is (asentel, aɣanib, tutlayt, tawsit) , ideg d-nulfant tewsatin ( ungal, tullist, amezgun ) ulac-itent di tsekla tamensayt ; tiwsatin yellan neggrent neɣ beddlent udem , 21 Ɣef tetrarit yenna-d J. Demougine :  Tatrarit d awal yesɛan assaɣ akked d wayen yellan d asnulfu d usmuynet. S waya i d-tettas tetrarit mgal yal udem n tensayit  22